alexandrainst/scandi-wiki huggingface dataset:
Odontotaenius

Odontotaenius er en slekt av store, tropiske, biller som lever i død ved. De tilhører familien Passalidae.

Utseende 
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Artene mangler flygevinger og kan ikke fly. Forleggene har små tenner langs det meste av yttersiden.

Levevis 
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

Utbredelse 
Slekten er utbredt i Amerika. Den er den eneste slekten av Passalidae som en noe utbredt i Nord-Amerika. Odontotaenius disjunctus er vidt utbredt, fra det sørlige Canada sør til Brasil, de øvrige artene har mer begrensede utbredelser i Mellom-Amerika, sør til Ecuador, nord til Florida.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae 
 Underfamilien Passalinae Leach, 1815
 Stammen Proculini
 Slekten Odontotaenius Kuwert, 1896
 Odontotaenius brevioripennis (Kuwert, 1891)
 Odontotaenius calimaensis Pardo-Locarno, 2012
 Odontotaenius cerastes Castillo, Rivera-Cervantes & Reyes-Castillo, 1988
 Odontotaenius cuspidatus (Truqui, 1857)
 Odontotaenius disjunctus (Illiger, 1800)
 Odontotaenius elenae Pardo-Locarno, 2012
 Odontotaenius floridanus Schuster, 1994
 Odontotaenius haberi (Kuwert, 1897)
 Odontotaenius striatopunctatus (Percheron, 1835)
 Odontotaenius striatulus (Dibb, 1940)
 Odontotaenius zodiacus (Truqui, 1857)

Eksterne lenker 
 
Generic Guide to New World Scarab Beetles(på engelsk):
 Sjekkliste over Passalidae fra Mexico
 Oversikt over artene

Passalidae
Biller formelt beskrevet i 1896
Chondrocephalus

Chondrocephalus er en slekt av store, tropiske, biller som lever i død ved. De tilhører familien Passalidae.

Utseende 
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har små tenner langs det meste av yttersiden.

Levevis 
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

Utbredelse 
Slekten er utbredt i Mellom-Amerika, fem av de seks artene forekommer i Mexico. Slekten forekommer også i Guatemala og El Salvador.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae 
 Underfamilien Passalinae Leach, 1815
 Stammen Proculini
 Slekten Chondrocephalus Kuwert, 1896
 Chondrocephalus debilis (Bates, 1886)  
 Chondrocephalus gemmae Reyes-Castillo & Castillo, 1986  
 Chondrocephalus granulifrons (Bates, 1886)  
 Chondrocephalus granulum Kuwert, 1897  
 Chondrocephalus purulensis (Bates, 1886)  
 Chondrocephalus salvadorae (Schuster, 1989)

Eksterne lenker 
 
 Sjekkliste over Passalidae fra Mexico
 Oversikt over artene
 Oversikt over artene

Passalidae
Dyr formelt beskrevet i 1896
Chilomazus

Chilomazus er en slekt av biller som lever i død ved. De tilhører gruppen skarabider (Scarabaeoidea).

Utseende 
Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med kraftige punktrader.

Levevis 
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse 
Slekten lever på Sri Lanka.

Systematisk inndeling 
Slekten blir ofte plassert som en underslekt av Aceraius.

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae - totalt 70 slekter
 Underfamilien Macrolininae
 Slekten Chilomazus Zang, 1905
 Chilomazus comptoni (Kaup, 1868)
 Chilomazus flachi (Kuwert, 1891)

Eksterne lenker 

 Oversikt over artene
 

Passalidae
Dyr formelt beskrevet i 1871
Protomocoelus

Protomocoelus er en slekt av biller som lever i død ved. De tilhører gruppen skarabider (Scarabaeoidea).

Utseende 
Middelsstore, langstrakte, jevnbrede biller. På farge er de svarte eller mørkebrune. Hodet er stort og bredt med små, runde fasettøyne. Midt i pannen sitter det et kort horn. Overleppen (labrum) og kjevene (mandiblene) er sterkt utviklet, de sistnevnte godt synlige ovenfra. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke, med kraftige punktrader.

Levevis 
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.

Utbredelse 
Slekten lever på Ny-Guinea, Molukkene og Salomonøyene og i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae - totalt 70 slekter
 Underfamilien Macrolininae
 Slekten Protomocoelus Zang, 1905
 Protomocoelus australis (Boisduval, 1835)
 Protomocoelus heynei (Kuwert, 1891)
 Protomocoelus labrinotus (Kuwert, 1891)
 Protomocoelus otiosus (Kuwert, 1898)
 Protomocoelus schraderi (Kuwert, 1898)
 Protomocoelus solomonis (Kaup, 1871)
 Protomocoelus sternbergi Zang, 1905
 Protomocoelus triumphator (Zang, 1904)

Eksterne lenker 

 Oversikt over artene
 

Passalidae
Ny-Guineas insekter
Molukkenes insekter
Salomonøyenes fauna
Australias insekter
Biller formelt beskrevet i 1905
Nils Asther

Nils Anton Alfhild Asther (født 17. januar 1897 i Sankt Matteus forsamling i København, død 13. oktober 1981 i Farsta i Stockholm) var en svensk skuespiller.

Filmer (i utvalg) 
1916 – Vingarne
1923 – De fire paa hybelen (Norrtullsligan)
1928 – Våre dansende døtre (Our Dancing Daughters)
1929 – Ville orkidéer (Wild Orchids)
1929 – Den nye moral (The Single Standard)
1932 – Den siste natt (Letty Lynton)
1932 – General Yens bitre te (The Bitter Tea of General Yen)
1945 – Lassies sønn (Son of Lassie)
1960 – Nå mørket faller på (När mörkret faller)

Referanser

Eksterne lenker  
 

Svenske skuespillere
Personer fra København
Fødsler i 1897
Dødsfall i 1981
Ella Marie Hætta Isaksen

Ella Marie Hætta Isaksen (født 25. april 1998) er en norsk, samisk musiker fra Tana. I 2016 vant Isaksen Sámi Grand Prix med sin selvskrevne sang «Luoddaearru» og i 2017 vant hun Liet International med samme sang. I 2017 var Isaksen med på å starte bandet ISÁK. I oktober 2018 vant hun NRK-programmet Stjernekamp.

I 2015 var hun fylkesleder i miljøvernorganisasjonen Natur og Ungdom (NU), og hadde ble ansatt som kampanjesekretær høsten 2017. Hun ble valgt inn i NUs sentralstyre i januar 2018, hvor hun satt i et halvår.

I 2019 mottok hun Brobyggerprisen fra Norske kirkeakademier.

Bibliografi

Referanser

Eksterne lenker 
 
 

 

 

Samiske musikere
Vinnere av Sámi Grand Prix
Deltakere i Stjernekamp
Personer fra Tana kommune
Malcolm Turnbull

Malcolm Bligh Turnbull (født 24. oktober 1954) er en australsk politiker som fra 15. september 2015 var Australias statsminister. Han ble 24. august 2018 etterfulgt av Scott Morrison etter kamp om lederskapet.

Turnbull var fra 2008 til 2009 parlamentarisk leder i det liberalkonservative opposisjonspartiet Liberal Party of Australia, og ble statsminister i landet etter å ha slått Tony Abbott i partiledervalget i 2015. Turnbulls regjering ble gjenvalgt i 2016, men med bare ett setes majoritet.

Referanser 

Konservative politikere
Australske statsministre
Tobias Christensen

Tobias Christensen (født 11. mai 2000) er en norsk fotballspiller som spiller for Vålerenga Fotball.

Karriere
Den 2. april 2017 fikk han sin debut for Start mot Fredrikstad.

Den 26. april 2017 scoret han sitt første A-lagsmål for Start i 1. runde i cupen mot Randesund.

Den 1. oktober 2017 scoret han sitt første seriemål for Start mot Strømmen.

Den 4. desember 2017 dro han på et 16 dager langt treningsopphold hos AS Monaco FC.

Landslaget 
Han ble tatt ut i Norges tropp til U19-EM 2018 i  Finland.

Han ble tatt ut i Norges tropp til U20-VM 2019 i Polen.

Den 6. september 2019 fikk han sin første U21-landskamp for Norge mot Kypros.

Referanser

Eksterne lenker 
 

Norske fotballspillere
Fotballspillere for FK Vigør
Fotballspillere for Idrettsklubben Start
Fotballspillere for Molde FK
Fotballspillere for Vålerenga Fotball
Fødsler i 2000
Heliscus

Heliscus er en slekt av store, tropiske, biller som lever i død ved. De tilhører familien Passalidae.

Utseende 
Middelsstore til nokså store, blanke, kraftige passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Forleggene har små tenner langs det meste av yttersiden.

Levevis 
Disse artene lever i skog, der de gnager i død ved. De finnes helst i tåkeskog mellom 900-2400 meter over havet. Slekten er den eneste gruppen av Passalidae som finnes utenfor tropiske og subtropiske områder.

Utbredelse 
Slekten er utbredt i Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien Skarabider, Scarabaeoidea
 Familien Passalidae 
 Underfamilien Passalinae Leach, 1815
 Stammen Proculini
 Slekten Heliscus Zang, 1905
 Heliscus championi (Bates, 1886) 
 Heliscus decipiens (Kuwert, 1897) 
 Heliscus eclipticus (Truqui, 1857) 
 Heliscus falsus (Kuwert, 1897)
 Heliscus moroni Reyes-Castillo, Asiain & Marquez, 2015
 Heliscus rectangulatus (Luederwaldt, 1941) 
 Heliscus ridiculus (Kuwert, 1891) 
 Heliscus rotundicornis (Luederwaldt, 1941) 
 Heliscus tikotepekensis (Kuwert, 1897) 
 Heliscus tropicus (Percheron, 1835) 
 Heliscus vazquezae Reyes-Castillo & Castillo, 1986 
 Heliscus yucatanus (Bates, 1886)

Eksterne lenker 
 
 J.C. Schuster (1991) Heliscus and Verres (Coleoptera: Passalidae): New records from Guatemala and Panama. The Florida Entomologist 74: 475-476. 
 Sjekkliste over Passalidae fra Mexico
 Oversikt over artene

Passalidae
Biller formelt beskrevet i 1905
Kristian Kristensen (artist)

Kristian Kristensen (født 12. mai 1992) er en låtskriver og artist fra Harstad som ble først kjent som deltager i det norske TV-programmet The Voice i 2013.

Karriere 
Før sin deltagelse i The Voice, prøvde Kristian Kristensen seg som musiker med sitt band No Name - No Fame. De nådde ikke finalen i X Factor i 2009, men fire år senere kom han seg til semifinalen i The Voice som solo-artist. 

I perioden 2013-2015 jobbet han med å skrive- og komponere egne låter, og i 2015 vant han finalen i NRK P3s Urørt, med låten «Lyset», og ble kort tid etter signert til Warner Music Norway.

I etterkant av dette, har han utgitt en rekke singler, og i 2015 kom han med sin første EP Før Det Blir For Seint. Samtlige av låtene på EP-en er skrevet og sunget på dialekt, med unntak av hans tolkning av låta «Nella Fantasia».  

I 2016 ga han ut singelen «Varm», etterfulgt av «Tårnet» i 2017 som begge har hatt over 2 millioner strømminger på Spotify.

Konserter 
Kristensen startet sin konsertkarrière på TV, og har siden spilt en rekke konserter. I 2016 startet han en turné hvor han blant annet opptrådte i Stavanger, Bergen, Trondheim og Oslo. Han gjestet også NRK P3-scenen under den norske bransjefestivalen by:Larm i 2016, året etter å ha vunnet Urørt på samme festival.

Diskografi 
Studioalbum
 Kor vi ende (2019)
 2003 (2022)

Singler
 «Lyset» (2015)
 «Rusen Våkner Igjen» (2015)
 «Kan Du Lære Mæ?» (2016)
 «Du Som Snakke» (2016)
 «Nella Fantasia» (2016)
 «Varm» (2016)
 «Tårnet» (2017)

EP-er
 Før Det Blir For Seint (2016)

Utmerkelser og nominasjoner

Referanser

Eksterne lenker 
 
 Hjemmeside
 YouTube

Norske låtskrivere
Personer fra Harstad
Årets Urørt
Dyrvik Arkitekter

Dyrvik Arkitekter AS er et Oslobasert arkitektkontor opprettet i 1998. Kontoret har et bredt arkitektfaglig spekter, og har kompetanse innen flere felt – fra små interiøroppdrag til komplekse bygg- og planoppgaver. Dyrvik Arkitekter har blant annet gjennomført flere store kultur- og undervisningsbygg, prosjektering av komplekse boliganlegg og utredning av byutviklingsoppgaver for en rekke større norske byer.. 

Kontoret har per. 2017 ca. 50 ansatte, og eies og drives av Geir Dyrvik, Halvor Bergan, Fridtjov Bergsgard og Camilla Molden.

Byggverk og prosjekter - utvalg 
 2002 – Telenor Elvebredden, Kristiansand 
 2004 – Asker Kulturhus 
 2005 – Kolbotn Kulturhus, "Kolben" 
 2006 – Oslofjord Conference Center, Stokke 
 2007 – Lille Bislett boliger, Oslo 
 2008 – Kvartal 10, Union Brygge Drammen 
 2009 – Alfaset krematorium, Oslo 
 2009 – Hinna Pluss boliger, Stavanger 
 2011 – Asker og Bærum tingrett, Sandvika 
 2012 – Skoggata bo- og servicesenter, Moss 
 2013 – Ledelsesbygg GI, Rusta leir Bardufoss 
 2013 – Porsgrunn Kulturhus, Ælvespeilet
 2014 – Kunnskapssenteret i Sandvika, Bærum 
 2015 – Messebygg Bardufoss, Rusta leir 
 2016 – Mira, Renseprosesseringsanlegg Sørumsand 
 2016 – Sundtkvartalet, Oslo 
 2017 – Hasle linje boliger, Oslo

Referanser

Eksterne lenker 
 

Norske arkitektfirmaer
Næringsliv i Oslo
Selskaper etablert i 1997
Conjoint-analyse

Conjoint-analyse er en statistisk metode med bakgrunn i matematisk psykologi. Den benyttes for eksempel innen markedsføring for å predikere hvilke valg forbrukeren vil ta, slik som i et valg mellom to varemerker. Sentralt i denne sammenheng er å estimere forbrukerens nytte for de forskjellige alternativene. Conjoint-analyse har større intern validitet enn mer fritt formulerte spørreskjema. Regresjonsanalyse blir brukt i enkelte conjoint-analytiske eksperimentdesign.

Referanser 

Markedsforskning
Psykometri
Regresjonsanalyse
Bøkfjordbrua

Bøkfjordbrua er en veibru som krysser Pasvikelva i Sør-Varanger i Finnmark, Norge.

Hovedspennet til brua ble bygd ferdig i Tyskland og transport med båt til stedet. Den ble plassert på plass 20. mai 2017. Brua ble åpnet for trafikk den 29. september 2017, av den norske samferdselsminister Ketil Solvik-Olsen og den russiske visetransportminister Sergej Aristov som også innvidde andre nye veier på E105 mellom Kirkenes og Zapoljarnyj. Den erstatter den gamle, lave og smale Elvenes bru.

Referanser

Eksterne lenker 
E105 Hesseng–Storskog

Europavei 105
Veibroer i Troms og Finnmark
Veier i Sør-Varanger
2017 i Norge
Broer åpnet i 2017
Atlas Network

Atlas Network, tidligere kjent som Atlas Economic Research Foundation, er en non-profit organisasjon basert i USA. Konsernet har som mål å fremme markedsliberal økonomisk politikk over hele verden. Det uttalte målet til Atlas Network er: «Å styrke den verdensomspennende frihetsbevegelsen ved å identifisere, trene og støtte personer med potensial til å finne og utvikle effektive uavhengige organisasjoner.» Atlas Network har tildelt bevilgninger på over 20 millioner dollar (ca. 175 millioner norske kroner).

Referanser

Eksterne lenker 
 

Ideelle organisasjoner fra USA
Organisasjoner fra USA
Voldsoffererstatningsutvalget

Voldsoffererstatningsutvalget var et regjeringsoppnevnt utvalg ledet av Ragnhild Hennum. Det ble oppnevnt i 2015 og avga sin utredning, NOU 2016: 9 Rettferdig og forutsigbar – voldsskadeerstatning, 23. juni 2016. Utvalget foreslo blant annet en ny lov om voldskadeerstatning.

Referanser 

Norges offentlige utredninger
Voldskriminalitet
Flimmer Film

Flimmer Film var et norsk TV- og filmproduksjonsselskap med base i Bergen. Seleskapet ble startet i 2000 av Lars Løge, Christer Fasmer, Eivind Tolås og Jonny Holmvåg og produserte primært dokumentarfilmer og serier.

De sto blant annet bak dokumentarfilmen Drone fra 2014 som vant en rekke priser på Bergen internasjonale filmfestival 2014 (2 stk), Tromsø filmfestival 2015, Filmfestivalen i Berlin 2015, Amandaprisen 2015 og Gullruten 2016. TV-dokumentaren Med flagget på brystet fra 2006 vant også Gullruten 2006 for beste TV-dokumentar.

De sto også bak produksjoner som kortfilmen Love Is The Law (2003) som m.a. vant flere priser under filmfestivalen i Cannes, dokumentarserien Krigens pris (2011) for TV 2, musikkvideoen Begravelsespolka (2012) for Kaizers Orchestra som vant Spellemannspris, dokumentarserien Glemte helter (2013) for NRK, dokumentarserien Døden - ein serie om livet for NRK, Asylbarna (2015) for VGTV og TV-serien Fjorden Cowboys (2014–2019) for TV 2 Zebra.

I januar 2019 slo selskapet seg konkurs.

Referanser

Eksterne lenker 
 

Norske medieselskaper
Næringsliv i Bergen
Selskaper etablert i 2000
Opphør i 2019
Mahonie

Mahonie (Mahonia aquifolium) er en eviggrønn busk i berberisfamilien.

Den har en opprett vekst med lite forgrenede stammer og blir vanligvis 50–120 cm høy. Bladene er læraktige og ulikefinnete. Det er 5–9 småblad som er eggformede, 4–8 cm lange og har tannet rand. Blomstene er gule, og 30–60 blomster sitter sammen i en tett blomsterstand. Frukten er et 8 mm stort, blått bær. 

Mahonie vokser vilt i skogene i nordvestlige Nord-Amerika. Her finnes den i Britisk Columbia, California, Idaho, Montana, Oregon og Washington. Den er mye dyrket i hager og er vanlig forvillet i Europa. Mahonie er mer hardfør enn andre eviggrønne busker og kan dyrkes nordover til Troms. I Norge sprer den seg ganske hurtig ved hjelp av fugler i nedre Buskerud og Oslo. I Norsk svarteliste 2012 var mahonie vurdert til høy risko, men i Fremmedartslista 2018 er den nedgradert til potensielt høy risiko på grunn av stort invasjonspotensial, men ingen kjent økologisk effekt.

Planten inneholder det antiseptiske stoffet berberin og andre alkaloider. Den brukes som medisin mot blant annet psoriasis.

Referanser

Litteratur

Eksterne lenker 

 

Berberisfamilien
Medisinplanter
Arter som tidligere har stått på Norsk svarteliste
Joachim Birger Nilsen

Joachim Birger Nilsen () er en norsk sjakkspiller, som er Internasjonal mester i sjakk (IM) fra mars 2017. Han ble FIDE-mester i sjakk i 2014.

Oppvekst 
Joachim B. Nilsen ble født i Tønsberg, men vokste opp i Bergen. Nilsen begynte å spille sjakk relativt tidlig i en alder av 6 år i Bergens Schakklubb.

Internasjonal Mester i sjakk 
Joachim B. Nilsen tok sitt første IM-napp med 6 poeng på 9 runder i IM-gruppen i TV2 International på Fagernes i påsken 2016. Han tok deretter IM-napp i eliteklassen i Norgesmesterskapet i sjakk i Tromsø i juli 2016, med 5,5 poeng på de 8 første rundene. Det tredje og avgjørende IM-nappet kom i Øbros Jubileumsturnering i oktober 2016, med 6,5 poeng på 9 runder. Han hadde dermed oppfylt kravet om IM-resultat i turneringer med til sammen minst 27 partier. Rating-kravet, kravet til egen rating over 2400, oppfylte han allerede per 1. februar 2015 med 2417. Han ble utnevnt til IM av Verdenssjakkforbundet FIDE ved beslutning publisert 3. mars 2017.

Offerspill Sjakklubb 
Sommeren 2019 ble sjakklubben Offerspill opprettet for å utfordre det etablerte sjakkmiljøet i den mye omtalte "Kindred-saken". Sentralstyret i Norges Sjakkforbund forhandlet frem en mulig sponsoravtale med Kindred Group og overlot avstemmingen til klubbene, som avga sine stemmer under Landsturneringen. Avtalen ble nedstemt med god margin. 

Offerspill er i dag Norges største sjakklubb. Nilsen er et av flere styremedlemmer og har en aktiv rolle i klubben, hvor verdensmester Magnus Carlsen er styreleder.

Referanser

Eksterne lenker 
 
 Joachim B. Nilsen sin profil på Lichess 
 Joachim B. Nilsen sine partier hos NorBase
 Joachim B. Nilsen sine partier hos Chessgames.com

Norske sjakkspillere
Internasjonale mestere i sjakk
Hyrna

Hyrna, også kalt Ramnefjellhyrna, er et fjell i Stryn kommune i Sogn og Fjordane. Det ligger på en fjellrygg som strekker seg fra Ramnefjellet ved Lovatnet i øst til toppen av Ramnefjellbreen i vest. Fjellet har en høyde på 1 777 meter over havet.

Se også 
 Liste over Norges høyeste fjell

Referanser 

Fjell i Stryn
Jostedalsbreen
Fjell over 1000 meter